पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब में एंट्री पर कोविड नेगेटिव रिपोर्ट या वैक्सीनेशन सर्टिफिकेट दिखाना अनिवार्य करने का आदेश लागू हो चुका है। CM कैप्टन अमरिंदर सिंह ने कुछ दिन पहले कहा था कि पंजाब में दूसरे राज्यों के मरीज के इलाज से इन्कार नहीं किया जाएगा। हालांकि सरकार का यह नया कदम अप्रत्यक्ष तरीके से दूसरे राज्यों के कोविड पॉजिटिव मरीजों को इलाज के लिए पंजाब आने से रोकने से जोड़कर देखा जा रहा है। सरकार ने इससे संक्रमण रोकने का तर्क दिया है लेकिन हकीकत यह है कि पंजाब में भी बैड व ऑक्सीजन की मांग लगातार बढ़ती जा रही है। ऐसे में सरकार अब ऐसे मरीजों का रूझान घटाने के लिए पंजाब बॉर्डर पर यह सख्ती बरत रही है।
समझिए.... कैसे रूकेगा यह सिलसिला
सरकार चिंतित इसलिए ... अकेले जालंधर में दूसरे राज्यों के 193 मरीज भर्ती
बाहरी राज्यों व खासकर दिल्ली में बिगड़े हालात के बाद बड़ी संख्या में मरीज पंजाब पहुंचे हैं। अकेले जालंधर में ही अस्पताल में करीब 21% यानी 193 मरीज दूसरे राज्यों से आए हैं। कुल भर्ती 903 मरीजों में से जालंधर जिले के 48% यानी 425 मरीज हैं। 30% यानी 276 मरीज ऐसे हैं, जो पंजाब के ही दूसरे जिलों से जालंधर में इलाज कराने के लिए भर्ती हुए हैं। यही हाल राज्य के सबसे बड़े शहर लुधियाना समेत बाकी शहरों का भी है। जहां लोगों ने दूसरे राज्यों में इलाज न मिलने पर अपने रिश्तेदारों को भी पंजाब में बुला लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn